**У С Т А В**

**НА НАРОДНО ЧИТАЛИЩЕ „ПРОСВЕТА”-1907 г.с. ПРОФ.ИШИРКОВО**

**ул. Г. ДИМИТРОВ - №4**

**І.ГЛАВА ПЪРВА.ОБЩИ ПОЛОЖЕНИЯ.**

**ЧЛ.1** С този устав се урежда учредяването,устройството , управлението,дейността,

имуществото, финансирането, издръжката и прекратяването на Народно читалище „Просвета-1907г.”, с. Проф. Иширково.

**ЧЛ.2(1)** Народно читалище „Просвета-1907г.”с. Проф. Иширково е традиционно самоуправляващо се културно-просветно сдружение на жителите от с. Проф. Иширково, което изпълнява и държавни културно-просветни задачи. В неговата дейност могат да участват всички физически лица без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование „Просвета-1907г. То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно Читалище „Просвета-1907г.”има за седалище с.Проф. Иширково, община Силистра,където се намира и адреса на управлението му:

Обл.Силистра, общ. Силистра, с. Проф.Иширково ул. Г. Димитров №4.

**ІІ.ГЛАВА ВТОРА. ЦЕЛИ И ДЕЙНОСТИ.**

**ЧЛ.3.**(1) Целта на читалището е да задоволява потребностите на местното население,свързани със:

1.развитие и обогатяване на културният живот,социалната и образователна дейност в село Проф. Иширково;

2.запазване на обичаите и традициите на българския народ;

3.разширяване на знанията на гражданите и приобщаването им към ценностите и постиженията на науката, изкуството и културата;

4.възпитаване и утвърждаване на националното самосъзнание ;

(2) За постигане на целта по ал.1,читалището извършва следните основните дейности;

1. урежда и поддържа библиотека и читалня;

2.предоставя компютърна и интернет услуга на населението;

3.развива и подпомага любителското художествено творчество;

4.организира празненства, концерти, чествания и дейности по интереси;

5.събира и разпространява знания за родния край;

6.извършва допълнителни стопански дейности и услуги,свързани с предмета на основната му дейност,който не противоречат на Закона за народните читалища, Закона за юридическите лица с нестопанска цел и този устав, ката използва приходите от тях за постигане на определените в устава му цели.Народно читалище „Просвета-1907г.” с.Проф. Иширково **не разпределя печалба!**

**ІІІ.ГЛАВА ТРИ .УЧРЕДЯВАНЕ**

**ЧЛ.4** (1) Народно читалище „Просвета-1907г.”с. Проф. Иширково се учредява най-малко от 50 дееспособни физически лица, който вземат решение на учредителна събрание.

(2) Учредителното събрание приема устава на читалището и избира неговите органи.Уставът урежда:

1.наименованието;

2.седалището;

3.целите;

4. източниците на финансиране;

5.органите на управление и контрол,техните правомощия, начина на избирането им ,реда за свикването им и за вземане на решения;

6.начина за приемане на членове и прекратяване на членството, както и реда за определяне на членския внос .

**ЧЛ.5.**(1) Читалището придобива качеството на юридическо лице с вписването му в регистъра на организациите с нестопанска цел на окръжният съд, в чийто район е седалището на читалището.

(2)Вписването на читалището в регистъра на окръжния съд се извършва без такси по писмена молба от настоятелството към която се прилагат:

1. протоколът от учредителното събрание ;

2. уставът на читалището, подписан от учредителите;

3.нотариално заверен образец от подписа на лицето,представляващо читалището, и валидният печат на читалището .

(3) В регистъра се вписват :

1.наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4.името и длъжността на лицето,което представлява читалището ;

5.настъпилите промени по т.1-4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**VІ. ГЛАВА ЧЕТВЪРТА.ЧЛЕНСТВО В ЧИТАЛИЩЕТО**

**Чл.6.**Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**ЧЛ.7.**(1) Членовете на читалището са : индивидуални ,колективни и почетни .

(2) Индивидуалните членове на читалището са български граждани.Те са действителни и спомагателни:

1.Действителни индивидуални членове на читалището могат да бъдат всички дееспособни, не поставени под запрещение лица навършили 18 години,които са участвали най-малко три години в дейността на читалището преди неговото отчетно-изборно събрание, редовно плащат членски внос, определен с решение на Общото събрание и имат право да избират и да бъдат избирани в неговите органи.

2.Спомагателни индивидуални членове на читалището са всички дееспособни, не поставени под запрещение лица, който не са навършели 18 години и работят за постигане на целите на читалището .Те могат да бъдат освободени от плащането на членския внос или да го заплащат в намалени размери, съобразно решенията на настоятелството.Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

**ЧЛ.8.**(1) Кандидатите за действителни индивидуални членове подават писмен но заявление до настоятелството на читалището с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство .

(3) Приетият за действителен член на читалището плаща членския внос по ред определен от настоятелството

**ЧЛ.9.** При условията на чл.11,ал.3 от Закона за народните читалища в читалището могат да членува колективни членове. Те се приемат по писмено заявление на упълномощен представител на кандидатите за колективно членство и имат право на един глас.

**ЧЛ.10**.Колективни членове могат да бъдат:

1.Професионални организации;

2.Стопански организации;

3.Търговски дружества;

4Кооперации и сдружения ;

5.културно- просветни и любителски клубове и творчески колективи.

**ЧЛ.11.**(1) Лицата, който имат особен ни заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по преходния член настоятелството издава съответните удостоверения .

**ЧЛ.12**.(1) Членовете на читалището имат право да :

1. Участват в управлението на читалището .

2.Получават улеснен достъп до всички читалищни форми а дейност и прояви по ред определен от настоятелството.

3.Ползват с предимство културно – просветните форми на читалището;

4.Получават всякаква информация от носно дейността на читалището и упражняват контрол върху нея.

(2) Членовете на читалището са длъжни :

1.да спазват устава на читалището и решенията на неговите решения;

2. да плащат лично членския си внос.

3.да участват в дейността на читалището ;

4. да опазват имуществото и доброто име на читалището, и да не уронват неговия престиж.

**ЧЛ.13.**(1) Членството в читалището може да се прекрати с решение на Общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Просвета-1907г.” или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1.При не внасяне на членски внос;

2.При не участие в три последователни заседания на Общото събрание;

3.При системно неизпълнение на задължението за участие в дейността на читалището.

4. По желание на самия член с писмено заявление до настоятелството;

**V. ГЛАВА ПЕТ. ОРГАНИ НА УПРАВЛЕНИЕ НА ЧИТАЛИЩЕТО**

**ЧЛ.14.**Органи на читалището са:

1.Общото събрание;

2.Настоятелството;

3.Проверителна комисия;

**ЧЛ.15.**(1) Върховен орган на читалището е Общото събрание.

(2) Общото събрание на читалището се състои от всички членове на читалището, имащи право на глас.

**ЧЛ.16.(1) Общото събрание**

1.изменя и допълва устава;

2.избира и освобождава членовете на настоятелството, проверителната комисия и председателя.

3.приема вътрешните актове, необходими за организацията на дейността на читалището;

4.изключва членове на читалщето;

5.приема основни насоки на дейността на читалището;

6.взема решение за членуване или за прекратяване на членството в читалищно сдружение или други организации.

7.приема бюджета на читалището;

8. приема годишния отчет до 30 март на следващата година.

9.определя размера на членският внос по предложение на настоятелството на читалището;

10. отменя решения на органи на читалището;

11.взема решения за откриване на клонове на читалището след съгласуване с общината

12. взема решение за прекратяване на читалището;

13. взема решение за отнасяне до съд на незаконосъобразни действия на ръководството или отделни читалищни членове.

(2) Решенията на общото събрание се вземат с явно гласуване, като в това явно гласуване влиза : избор на председател, избор на членове на настоятелството и проверителна комисия.

**ЧЛ.17.**(1)Редовно Общо събрание на читалището се свиква от настоятелството най- малко веднъж годишно .Извънредното общо събрание може да бъде свикано по решение на настоятелството, по искане на проверителната комисия или 1/3 от членовете на читалището.

(2) Покана за събрание трябва да съдържа дневния ред ,дата, часа и мястото на провеждането му-7 дни преди датата на провеждането.

(3) Общото събрание е законно ако присъстват най-малко половината от имащите права на глас членове на читалището.При липса на кворум събранието с отлага с един час. Тогава събранието е законно, ако на него присъстват не по-малко от 1/3 на членовете при редовно общо събрание и не по –малко от половината плюс един от членовете на общото събрание.

**ЧЛ.18.**(1) Изпълнителен орган на читалището е настоятелството. което се състои от пет членове избрани за срок три години. Същите не трябва да имат роднински връзки по права и съребрена линия до четвърта степен.

(2) Настоятелството.

1.Свиква общото събрание;

2.Осигурява изпълнението на решенията на общото събрание;

3.Подготвя и внася в общото събрание проект за бюджет на читалището и утвърждава щата му;

4. Подготвя и внася в общото събрание отчет за дейността на читалището.

5.Приема членове на читалището по тяхно писмено заявление , с което те заявяват , че приемат устава на читалището и са съгласни с определения от общото събрание членски внос. Приемането на нови членове се извършва най-късно до петнадесет дни преди провеждането на годишното отчетно изборно събрание на читалището.

6.Взема решение за сключване на договори със специалисти и други лица, необходими за осъществяването на дейността на читалището.

7.Взема решение по всички въпроси който по закон или съгласно устава не спадат в правата на друг орган.

(3) Настоятелството взема решение с мнозинство по-вече от половината от членовете си. То само определя реда на своята работа.

**ЧЛ.19.**(1) Председателят на читалището е член на настоятелството и се избира от общото събрание в срок от три години и става на платена длъжност .

(2) Председателят :

1.Организира дейността на читалището съобразно закона, устава и решенията на общото събрание;

2.Представлява читалището .

3.Свиква и ръководи заседанията на настоятелството и председателства общото събрание.

4.Отчита дейността си пред настоятелството;

5.Сключва и прекратява трудовите договори със служителите съобразно бюджета на читалището въз основа решение на настоятелството.

6.Подписва финансови документи свързани с дейността на читалището заедно със секретаря или ако няма такъв със упълномощен член от настоятелството.

7.При невъзможност за изпълняване задълженията си се замества от заместник председател, избран от настоятелството.

**ЧЛ.20.**(1) Секретарят на читалището ;

1.Назначава се от настоятелството след провеждане на конкурс;

2.Организира изпълнението на решенията на настоятелството, включително решенията за изпълнения на бюджета;

3.Организира текущата основна и допълнителна дейност;

4. Отговаря за работата на щатния и хонорувания персонал;

5. Представлява читалището заедно и поотделно с председателя

(2) Секретаря не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг –съпруга на председателя на читалището.

(3) Секретаря на читалището участва в заседанията на настоятелствата с право на съвещателен глас.

**ЧЛ.21.**(1) Проверителна комисия се състои най- малко от трима членове,избрани в срок до 3 години.

(2)Членовете на проверителната комисия не могат да бъдат лица който са в трудовоправни отношения с читалището или са роднини на членове на настоятелството на председателя или секретаря по права линия, съпрузи, братя, сестри по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

**Чл.22**.Не могат да бъдат избрани за членове на настоятелството и на проверителната комисия и за секретари, лица които са осъждани на лишаване от свобода за умишлени престъпления от общ характер.

**ЧЛ.23.** (1) Членовете на настоятелството,включително председателят и секретарят подават декларации за липса на конфликт на интереси и, че не са свързани лица по смисъла на§ 1 от ДР на Закона за предотвратяване и разкриване на конфликт на интереси, по реда и при условията на същия .

**VІ. ГЛАВА ШЕСТА. ИМУЩЕСТВО И ФИНАНСИРАНЕ НА ЧИТАЛИЩЕТО**

**ЧЛ.24.**Имуществото на читалището се състои от право на собственост и от други вещни права, вземания ценни книжа, други права и задължения .

**ЧЛ.25**.Читалището набира средства от следните източници:

1.Членски внос:

2.Културно- просветна и информационна дейност;

3.Субсидия от държавния и общинските бюджети:

4.Наеми от движимо и не движимо имущество;

5.Дарения и завещания;

6.Други приходи;

**ЧЛ.26**.(1) Читалищното настоятелство изготвя годишният отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината ежегодно.

**ЧЛ.27.**(1) Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

(2) Председателят на читалището представя ежегодно до 31 март пред кмета на общината и общинският съвет доклад за осъществените дейности в изпълнение на програмата и за изразходваните от бюджета средства през предходната година.

**VІІ. ГЛАВА СЕДМА . ПРЕКРАТЯВАНЕ НА ЧИТАЛИЩЕТО**

**ЧЛ.28.**(1) Читалището може да бъде прекратено по решение на общото събрание, вписано в регистъра на окръжният съд. То може да бъде прекратено с ликвидация или по решение на окръжният съд ако:

1. Дейността му противоречи на закона, устава и добрите нрави;
2. Имуществото му не се използва според целите и предмета на дейността на читалището;
3. Е на лице трайна невъзможност читалището да действа или не развива дейност за период от две години . В тези случай министърът на културата изпраща сигнал до прокурора за констатирана липса на дейност на читалището;
4. Не е учредено по законния ред;
5. Е обявено в несъстоятелност ;

**ЧЛ.29.**(1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго.

Ако решение не е било взето до прекратяването, то се взема от ликвидатора на читалището;

(2) Ако не съществуват лица по ал. 1 или ако те не са определяеми имуществото преминава върху общината по седалището на читалището .

(3) Имуществото по предходните алинеи не може да се разпределя , продава или по какъвто и да било начин да се прехвърля на ликвидатор, назначен извън кръга на лицата по ал.2, с изключение на дължимото им възнаграждение .

(4) Лицата ,придобили имущество в резултат на извършената ликвидация по ал.1 -3, отговарят за задълженията на читалище до размера на придобитото.

**VІІІ.ГЛАВА ОСМА. ЗАКЛЮЧИТЕЛНИ РАЗПОРЕДБИ.**

**ЧЛ.30.**Читалището има свой кръгъл печат с надпис НАРОДНО ЧИТАЛИЩЕ „ПРОСВЕТА-1907г.”с. Проф. Иширково.

**ЧЛ. 31.**Празникът на читалището е 24 май .

**ЧЛ.32.**Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009г.) и е приет на общото събрание на читалището на …21.03.2013…………….. година .

**ЧЛ.33.**За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

21.03.2013г. Председател: ……………………

с. Проф. Иширково / Снежана Л. Петрова /

**Отчетен доклад-2018г.за дейността на НЧ „Просвета”-1907г. с. Проф. Иширково общ.Силистра**

Читалищата в България са първите най-стари организирани структури на гражданското общество в страната.Те са традиционна и незаменима опора на националната ни култура

Институцията, наречена читалище,е характерна само за България. По света има културни клубове и други подобни обединения,но никъде те нямат това място,което българското читалище има в историята на родината ни и в сърцето на българина.

Българското читалище е непреходно средище на родолюбие.

Силата на бъдещето са традициите и тяхното съхранение и предаване на младото поколение.Целта която си поставихме през отчетния период бе да запазим идентичността на читалището като институция но едновременно с това и жизнеността му без да го превръщаме в музеен експонат. Ръководейки са от поставените цели-да задоволява потребностите на жителите на село Проф. Иширково като създава, опазва и разпространява духовните ценности, да разкрива условия за общуване между общностите,да подпомага запазването на народните традиции и обичай то запази и доразви традиционните форми в своята дейност:художествена самодейност,празниците от народния календар,библиотечната дейност.

Читалището в Професор Иширково и през отчетния период на 2018 година се стреми да обогати с изяви за всяка дата в културния календар.

Читалищната библиотеката, в която днес влизаме,е нещо различно- тя е модернизирана , оборудвана с компютри,предлагащи услуги, различни от тия на които сме свикнали.

В момента нашата библиотека разполага с 15368 тома литература- художествена литература,отраслова,детска художествена литература.

Стремим се непрекъснато да обогатяваме фонда и то с литература, която да задоволява потребностите на нашите читатели от всички възрасти.Радостен е факта,че в края на 2018 година читалищната библиотека спечели проект от Министерството на културата на стойност 2141,00лв.Средствата бяха целеви за закупуване на литература и запълване на книжния фонд на библиотеката.Закупена е нова литература от различните отрасли според потребностите на читателите.Средствата от проекта са отчетени в срок в Министерството на културата.

Основна наша задача трябва да стане търсенето на подходящи форми за привличането на повече читатели в библиотеката, особено у децата на които трябва да създадем интерес към книгата, както и навици за четене дори и в електронен вариант.

За да превличаме повече читатели от децата и възрастните се премахна таксата на библиотеката.

Жителите на селото ползват читалищната библиотека не само за литература , но влизат в библиотеката и да използват компютърните технологии за проверка на битовите си сметки,здравен статус и други с помощта на библиотекаря Ивелина Маринова.

По повод професионалния празник на българският библиотекар 11 май и по повод празника на село Проф. Иширково на гости в библиотеката бяха деца от различни възрастови групи и те бяха запознати с работата на библиотекаря.На децата и беше предоставена възможност да работят като библиотекар за един ден.Не на последно място е и отбелязване на годишнини с провеждането на мероприятия и направата на витрини и литературни кътове.

И тази година през лятото читалищната библиотека организира „Лятна библиотека”през месеците в които децата са в лятна ваканция. На децата се дава възможност за участие в различни инициативи, организирани от библиотекарката на читалището,съобразени с техните интереси и желания.

Читалищната библиотека осмисля ваканционните дни на иширковските деца и на децата които са дошли през лятото на гости при своите близки, предлагайки им незабравими изживявания , но и способността им за личностното им изграждане-като получават нови познания от различни области и придобиват умения за работа в екип.

Към библиотечната дейност продължава да функционира кръжок „Млад рецитатор”и „Клуб на краеведа” които се водят от библиотекаря.

Седмица преди Великден отново заработи „Великденската работилница” за всички деца от селото, а за Коледа се изработиха сурвакарските и коледарските атрибути от децата с помощта на възрастните самодейци.

И във двете форми се приобщават деца от различните етноси в селото.

Българинът обича да общува,обича да е сред хора независимо дали ще обсъжда или ще се кара, най-важно в случая е неговото присъствие.

През отчетния период нашата организация отново спечели проект на тема: „Програмирането е интересно”на Фондация „Работилница за граждански инициативи”.Проекта е на стойност 460,00лева.Участниците в проекта бяха децата от ДТС и имаха възможността отново да се учат сами да програмират и да създадат фото колаж на тема „Забележителностите на град Силистра”.

Към НЧ „ Просвета”-1907 през 2018 година продължиха да функционират следните колективи: Детски танцов състав, фолклорен танцов състав, КНХТ „Кичинки”.

Към читалището функционират и групи който не са постоянни, но вземат активно участие в неговата дейност: кукерски състав,коледарска група и лазарска група.

Всички художествени състави вземат участие в културния календар на селото.

През 2018година на територията на село Проф. Иширково се проведоха две значими мероприятия. През месец април се отбеляза 150 години от рождението на патрона на селото Професор Анастас Иширков.Почетни гости на събитието бяха Вицепрезидента на Република България г-жа Илияна Йотова, академици и професори от Софийски, Великотърновски, Шуменски университети.Присъстваха и гости от Община Силистра и много жители на селото. След официалната част самодейците от НЧ „ Просвета-1907” с. Проф. Иширково поздравиха гостите и жителите с празничен концерт.

Друго значимо мероприятие през отчетния период бе откриването на паметна плоча на Енчо Тодоров-Опълченеца.Плочата беше открита през месец септември и нашата организация заедно с Кметство Професор Иширково активно се включи в осъществяването на празника.На събитието присъстваха много от наследниците на Опълченеца гости и жители на селото. Празника завърши с празнична заря.

Традиция стана съставите към читалището да участват в пролетните празници в град Силистра.И през отчетния период нашите постоянно действащи състави доказаха през месец април пред публиката на Силистра , че в едно селско читалище има млади хора и заслужават аплодисментите и на друга публика за труда който полагат за любовта, която таят в душите си към фолклора,защото без този жар,който гори в сърцата им, макар и на малко брой хора е немислимо просъществуването на читалището ни!

През месец май 2018 година Детският танцов състав взе участие в благотворителният концерт на Фондация „Като звездите”в град Русе.

Децата от ДТС вземат участие редовно концертите на фондацията.

На 30 юни КНХТ „Кичинки” взе участие в първият национален танцов фестивал 4Танцът на българина” с. Калипетрово. Престижно жури от хореографи и фолклористи заслужено класираха клубът за народни хора и танци на второ място с диплом, плакет и парична награда.

През ноември месец КНХТ „Кичинки”участва Националния музикален фестивал „Фолклорен изгрев” гр. Варна.Отново състава се завърна с класация от второ място с две дипломи и плакет.

През месец юни на отчетният период по идея и с подкрепата на проф. Любомир Пенев е спечелен проект „Златна колекция Добруджански автентичен фолклор”.Фолклорна телевизия „Сънрайз Маринов”гр. Варна засне уникални автентични песни и танци на Иширковци самодейци и състави към НЧ „Просвета-1907”, Пенсионерски клуб №1 и Клуб на инвалида №2.Записите бяха направени в местността Паметник на Съветските летци”,пред ресторант „Кичина” и в Хаджи Ганкината къща.

Благодарности и адмирации към проф. Любомир Пенев за осъществяването на проекта и за дарението от книги за читалищната библиотека.

Другите три групи който не са постоянни, а се събират само на празниците според календара, също вземат активно участие в живота на читалището.

И през отчетния период двете лазарски групи обикаляха селото за здраве и берекет ,а коледарските групи бяха посрещнати от всяка къща в селото.

Атракция е кукерският състав който играе на заговезни в нашето село, а вечерта на кукерското хоро на площада в центъра се събира цялото население на селото и техните гости на празника.

Отново изказвам благодарност и адмирации към всичките участници към съставите и доказването им като добруджанци носещи танците и песните в сърцата си.

Нека и за напред да участват с необходимия ентусиазъм във всяко начинание на читалището.

През есента с подкрепата на Кметство село Проф. Иширково и с личното съдействие на кмета г-н Стойчо Нечев , ЗК „Нива-93”с. Проф. Иширково се почисти читалищният парк .

Благодарности изказвам лично на нашият самодеец Красимир Костов за положения труд през дните на почистването на парка.

Управителният съвет на читалището отново изказва благодарност на Кметство с. Проф. Иширково, двете земеделски кооперации ЗК „Нива-93”,ЗК „Плодородие-93 с. Проф. Иширково , ОБУ” Св. Кл. Охридски” и на двата пенсионерски клуба за оказаното съдействие за работата в читалището и за провеждането на мероприятията от културния афиш на селото.

Ще се повторя с думите сиот миналогодишният си отчетен доклад: „Че днес дори и тази сграда да е започнала да се руши, поради липса на достатъчно средства за ремонт и поддръжка в нея, както и преди години гори онзи пламък, разпалващ в сърцата на хората любовта към българските традиции и обичаи, фолклора, книгите”.

Материално-техническата база не е без значение за провеждането на по-ефективна работа.

Читалищната сграда отговаря на изискванията и нуждите на селото с изключение на това ,че сцената ни е много малка.От 17 години цялостен ремонт на читалищната сграда не е осъществяван , а се правят само частични ремонти който не са достатъчни .Сградата на читалището е общинска собственост ,но си я поддържаме сами.

Паркът на читалището не е никак малък но заедно с работниците от кметството и работещите към читалището успяваме да го поддържаме в що годе в добър вид.

Читалищата са уникална институция,съхранили векове наред българщината и не трябва да има българин,който да е безразличен към дейността на нашето читалище!Читалището е притегателен център на родното,нашето,на българското!

Читалищното настоятелство работи добре с кметството и с другите институции на територията на с.Проф. Иширково.Заседанията се провеждат редовно.Има нужната инициативност,екипност и подкрепа .

Едно е сигурно-самодеецът е човек ,който има дух.И този дух го съхранява и превежда по трудния път на твореца!

Радостен е фактът, че в тези трудни времена все още има ентусиасти които не жалят сили и свободно време и работят всеотдайност за поддържане на читалищният огън.

Много са проявите ,още повече са идеите и всичко това се случва с възрожденски плам и ентусиазъм от ръководството и хората. Струва се обаче да се помисли за по съществена помощ, която следва да се оказва от община и държава .Тук в нашето читалище дейността е ежедневна и вратите на читалището не се отключват 2-3 ти пъти в годината и то само на празник, както това става на много други места.Читалището в с. Проф. Иширково се е доказало като духовен културен център и затова са неговите грамоти и награди.

Убедихме се отново, че всичко може да стане с общи усилия . С разцепление до никъде не се стига.”Ако загубим читалищата значи ще престанем да съществуваме като нация”-думи на Николай Дойнов председател на СНЧ.

**ЧИТАЛИЩЕ Е ИМАЛО ,ИМА И ЩЕ ИМА И СЛЕД НАС!**

От името на ръководството на читалището пожелаваме ползотворна творческа и успешна 2019 година.

Докладът е приет на годишно-отчетно събрание проведено на 27.03.2019г. в сградата на НЧ „Просвета”-1907

27.03.2019г. Председател:…………..

с.Проф. Иширково / С. Петрова /

**ГОДИШЕН ПЛАН ЗА 2019 г.**

**НА**”Просвета-1907”

**гр./с**/Проф. Иширково

-------------------------------------------------------------------------------------

**I. УВОД**.

Основните цели и задачи на Народно читалище “ Просвета-1907 ” са заложени в Устава, като основната цел е:

Развитие и утвърждаване на духовните ценности и гражданското общество, на основата на принципите на демократизма.

     Като неправителствена институция Читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.

- Народно читалище “ Просвета-1907 ” се стреми да заеме естествената си роля на посредник между различни обществени групи, институции, местна власт и медии, за да печели доверието и съпричастността на иширковци в развитието на селото.

- Съхранява, развива и прави публично достояние културно-историческото наследство на селото.

- Стопанисва добре поддържан сграден фонд.

- Народно читалище “ Просвета-1907” има традиция в създаването и поддържането на художествени и творчески формации.

- Чрез информационно-обучителния център и програма „Глобални библиотеки” читалището предлага публичен достъп до глобалното информационно общество.

**II. ЦЕЛИ И ЗАДАЧИ:**

През 2019 г. развитието на читалищната дейност в с.Проф. Иширково ще продължи в основните насоки:

**Основни задачи:**

- да опазва културно-историческото наследство и националните традиции;

- да спомага изграждането на ценностна система у децата и младежите;

- да поддържа и обогатява материалната си база;

- да разработва и реализира инициативи проекти за местно развитие и финансиране на читалищната дейност;

- да работи за осигуряване на по-добра, по-съвременна и по-висококачествена образователна, културна, социална и информационна среда на населението;

- да разшири съдържателния и социалния обхват на читалищната дейност за привличане на по-широк кръг население;

- да развива ползотворното сътрудничество между читалищата на територията на община Силистра, региона и страната;

- да поддържа активно партньорство с общинската администрация и НПО, както и с културните институции и бизнеса за взаимна полза.

**Библиотечна дейност:**

- обновяване на библиотечния фонд в зависимост от читателските интереси;

- подобряване дейността на библиотеката, съобразена с интересите и нуждите на населението, чрез различни форми на културно – масовата работа;

- осъществяване на изложби свързани с бележити дати на личности и събития от местен, регионален и национален характер

- провеждане на срещи и литературни четения на новоиздадена литература и млади автори.

-продължаване изпълнението на споразуменията за сътрудничеството между Община Силистра, Министерство на културата, Програма на ООН за развитие читалището /библиотеката по програма „Глобални библиотеки-България”

**Културно – масова дейност:**

- осъществяване на културният календар за читалищните прояви;

- повишаване на художественото и жанрово разнообразие на културните

- мероприятия;

- участие в културните мероприятия на общината;

- честване на официалните и традиционни празници и годишнини;

- провеждане на мероприятия, свързани със съхраняването, развитието и популяризирането на местни традиции и обичаи.

**Любителско художествено творчество:**

- повишаване на художествено – творческите постижения на любителските състави и индивидуални изпълнители, чрез привличане на специалисти – ръководители;

- активно участие на любителските състави и индивидуални изпълнители в културно – масови събития на селото и общината.

**Подобряване финансовото състояние на читалището чрез:**

- осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;

- увеличаване броя на членовете на читалището;

- членски внос;

- проекти и програми;

- дарения и спонсорство;

- наем от земеделски земи;

- наем за ползване на читалищно имущество и помещения в сградата

**III. ДЕЙНОСТИ**

Действащи колективи в НЧ „Просвета”1907с. Проф. Иширково

Постоянни :Фолклорен танцов състав

Детска школа за народни танци-начинаещи

Детски танцов състав

Клуб за хора и танци – възрастни

Временни: Лазарска група

Кукерски състав

Коледарска група

Библиотечна дейност:

Клуб : „Художествено слово”

Ателие- работилница

**Календарен план на НЧ „Просвета-1907” с. Проф. Иширково, общ. Силистра за 2019 година**

**м.Януари**

6.01.2019- 171г. от рождението на Христо Ботев

„Открито за Ботев”-съвместна инициатива с ученици от ОбУ „Св.Климент Охридски”с. Проф. Иширково.

-поднасяне на венци и цветя пред паметника на Христо Ботев

/ Отг. Библиотекар/

21.01.2019г.-Ден на родилната помощ- „Бабин ден”

- общоселски празник –ресторант „Кичина”с. Проф. Иширково

-Възстановка на традиционни народни обреди и обичай свързани с „Бабин ден”-Здравна служба

/Отг. Председател/

**м.Февруари**

14.02.2019г.-Поетична вечер „На чаша вино с любов”-читатели

/Отг.Читалище /

19.02.2019г.-146 години от обесването на Васил Левски-„Любовта и смъртта на втория след Бога”-Литературно четене посветено на Васил Левски

-Тематични кътове и изложба с материали за Левски.

-Презентация за делото на Апостола.-ПК №1 , №2

/Отг.библиотекар/

28.02.2019г.-Ателие за направа на мартеници с детски танцов състав и с участието на пенсионерски клуб №1 и №2 .

/Отг. Читалище и ПК №1 и №2/

**м. Март**

1.03.2019г.-Изложба на мартеници направени от ателието.

-Баба Марта шета из Проф. Иширково

/Отг. читалище/

7.03.2019г.-„Везбената традиция на иширковката”-шевицата ,вшита в тъкани”-изложба по случай Международния ден на жената.

/Отг.читалище и Хаджи Ганкината къща/

10.03.2019г.- „Сирни заговезни”-Кукеровден –общоселски празник.

-16.30 ч. –Кукерско хоро –площад с. Проф. Иширково

/ Отг.Председател/

**м. Април**

1.04.2019г.-Международен ден на хумора и шегата.-„Що е благородна лъжа”

- Среща –разговор с деца читатели.

/Отг. Библиотекар /

2.04.2019г.-Провеждане на седмица на детската книга и Маратон на четенето заедно с кметство с. Проф. Иширково ,ОбУ и НЧ „Просвета”-1907 .

-Библиотекар за един ден.

-Номинации на читатели деца.

/отг. Библиотекар/

17.04.2019г. -151г. от рождението на патрона на селото Анастас Иширков.

-поднасяне на венци и цветя пред паметника на Анастас Иширков

/отг. Кметство и читалище/

20.04.2019г. –Лазаровден -Лазаруване от съставите към читалището в с. Проф. Иширково.

25.04.2019г.-Ателие „Писано яйце”с деца от с. Проф. Иширково

/отг. Библиотекар и Председател/

28.04.2019г. Великден –празнично хоро-площад

/отг. Читалище/

м.април :Участие на читалищните колективи в традиционен фестивал на любителското творчество в град Силистра „Пролетни игри и песни”

/отг. Председател и хореограф/

**м. Май**

5.05.2019г.-„Люлка се вдигна високо”-„Гергьовден”-концерт

/отг. Председател и ЧН/

20.05.2019г.-„Аз съм вече читател”-Първокласници получават своята първа читателска карта.

/Отг. Библиотека/

24.05.2019г.-Ден на славянската писменост и култура-празничен концерт

/отг. ОбУ, ДГ и НЧ/

31.05.2019г. –Международен ден на детето

-Изложба на детски играчки от миналото

/Отг. Читалище/

**м. Юни**

2.06.2019г. –Ден на Ботев и загиналите за свободата на България-тържествен митинг –заря пред паметника на Ботев.

/отг. Кметство и читалище/

**м. Юли**

18.07.2019г.-182 г. от рождението на Васил Левски

-Конкурс за най-добра декламация на стихотворение посветено на Апостола

/отг. Библиотекар/

21.07.2019г. –Общоселски храмов празник „Илинден”

-9.00ч. празнична литургия –Храм” Св. Илия”

-12.00 ч. –празничен курбан за здраве

**м.Юли-Август**

Приказно лято в библиотеката-Лятна занималня

/Отг. Библиотекар/

**м. Септември**

6.09.2019г. -134 години от Съединението на Княжество България с Източна Румелия.

-Тематична витрина с материали от библиотеката.

/отг. Библиотекар/

м. Септември - X юбилеен –Фолклорен събор „Иширково пее и танцува”

/отг. Кметство и съорганизатор НЧ/

22.09.2019г.-111 г. от Независимостта на България

-Среща разговор с етнографа Господин Великов

-Фотоизложба отразяваща важни исторически моменти от важни събития.

/отг. Библиотекар/

**м. Октомври**

1.10.2019г.-Откриване на творческият сезон.

/отг. Хореограф и председател/

30.10.2019г-Изложба на книгите от краеведа и писател Господин Великов-фоайе читалище.

/отг. Библиотекар/

**м. Ноември**

1.11.2019г. Ден на народните будители.

-Поднасяне на венци пред паметника на Проф. Анастас Иширков и паметника на Христо Ботев.-художествена програма

21.11.2019г.-Ден на християнското семейство-„Среща разговор с различни поколения”

/отг.председател и библиотекар/

25.11.2019г.-Патронен празник на ОбУ „ Св.Кл. Охридски”-празничен концерт.

/отг. ОУ и НЧ/

18-20.12.2019г. –Ателие за изработване на оригинално елхово украшение и коледарски венци.

/отг.библиотекар и ПК№2/

-Участие на коледарска група в коледарско надпяване в град Силистра.

/отг. Председател/

24.12.2019г.-„Ой коладе, мой коладе”-Коледуване на читалищни групи в село Проф.Иширково.

/отг.председател/

31.12.2019г. – „Тиха нощ”-новогодишна наздравица в центъра на селото.

**ИЗГОТВИЛ:**

**/Снежана Петрова/**

**СПИСЪК НА ЧИТАЛИЩНОТО НАСТОЯТЕЛСТВО**

**1.Снежана Любенова Петрова- председател**

**2.Теодора Иванова Господинова-член**

**3.Съби Йорданов Събев- член**

**4.Цветанка Василева Илинова**

**5. Хюсния Акиф Али-член**

**СПИСЪК НА ПРОВЕРИТЕЛНА КОМИСИЯ**

**1.Георги Колев Станев-председател**

**2.КрасимирНиковМаринов-член**

**3.Ганка Димитрова Иванова-член**